ФАКУЛТЕТ ПО ПЕДАГОГИКА

МАЙСКИ ДНИ 2021

**10 МАЙ 2021 – 9.00 ч. В онлайн платформата Zoom**

ХIII Теоретичен семинар на катедра „История на педагогиката и управление на образованието“ с участието на студенти и докторанти от катедрата

Линк към семинара: https://us02web.zoom.us/j/2256337224?pwd=anA1Wm5YTElGVmZJVllCR2VoRFcwUT09

**11 МАЙ 2021- Патронен празник на Факултета по педагогика**

|  |
| --- |
| ОНЛАЙН  <https://us02web.zoom.us/j/84827124537?pwd=a0MxVGdlMXMwdUpaM3dTc0VyL09Wdz09>  Meeting ID: 848 2712 4537 Passcode: 170491 |
| 10.00 ч. – Приветствие на Декана на ФП доц. д-р Л. Стракова |
| 10.15 ч. – публична лекция на проф. д-р Радка Василева  „Арт анимационният подход - същност, проблеми и перспективи“ |
| 11.15 ч. – публична лекция на проф. д-р Динко Господинов  „Кризисно управление на училищата в условията на КОВИД 19“ |
| 12.15 ч. – публична лекция на доц. д-р Благовесна Йовкова  „Електронното оценяване и електронното учебно съдържание като инструменти за повишаване на достъпността на образованието за студентите със специални образователни потребности". |
| 13.15 ч. – представяне на нови книги и заглавия  Представянето е по 5 минути за заглавие:  1. Доц. д-р Йонка Първанова - представяне на книга  "Пазарни механизми в училищното образование. Теоретико-приложни въпроси", 2020 г.  2. Проф. дпн Яна Мерджанова, Доц. д-р Илиана Петкова, доц. д-р Владислав Господинов – представяне на  Втори юбилеен сборник с публични академични лекции на преподавателите 2016-2020г.  3. Проф. дпн Албена Чавдарова и гл. ас. д-р Марияна Илиева – представяне на книга  „Университетската педагогика в Софийския университет „Св. Климент Охридски“ и в Лайпцигския университет – история и съвременност“  4. Доц. д-р Владислав Господинов - представяне сборник от научна конференция – съставители - Л. Димитров и В. Господинов  „Юношеството като преход между детството и зрелостта - предизвикателства и хуманистични перспективи“  5. Доц. д-р Владислав Господинов и гл. ас. Берджухи Йорданова – представяне на учебно помагало  Учебно помагало за семинарните упражнения по Теория на възпитанието  6. Гл. ас. д-р Берджухи Йорданова – представяне на учебник  „Училищна хигиена, здравно образование и възпитание“ |

**20 МАЙ 2021 г. - 18 ч. , СРЕЩА С УЧИТЕЛИ НОВАТОРИ**

Обучение на два класа от два различни града едновременно – възможно ли е това? На този въпрос търсят и намират отговор две учителки - Руска Иванова от СУ „Добри Чинтулов“, гр. Бургас и Боряна Петкова от ОУ „Алеко Константинов“, гр. Димитровград.

Събитието е част от проект по НИС на тема „Проучване опита на иновативни училища в България и представяне на добри практики пред бъдещите педагози – втора част“, реализиращ се в екип гл. ас. д-р Йорданка Николова-ръководител, доц. д-р Илиана Петкова, и студенти от 2 курс, спец. Педагогика - Виктория Йорданова и Симона Йоловска. Идеята е бъдещите педагози да се запознаят с опита на учители, търсещи най-добрите пътища да превърнат обучението в интересно и мотивиращо за учениците.

Колеги, заповядайте и вие!

Линк към срещата:

<https://us02web.zoom.us/j/2256337224?pwd=anA1Wm5YTElGVmZJVllCR2VoRFcwUT09>

Meeting ID: 225 633 7224, Passcode: 170491

**21 МАЙ 2021 г., Ректорат, Клуб „Яйцето“, начало 17.00 ч.**

**МАЙСКИ ФЕСТИВАЛ НА КРЕАЦИИТЕ**

**СУ „Свети Климент Охридски“, Факултет по Педагогика,**

**УНЛ „Проф.д-р Петър Нойков“ и Кариерен Център**

**Алумни клуб, Клуб „Креации“, Педагогическо хранилище**

**Фестивалът се посвещава на Патрона на факултета Свети Свети Кирил и Методий в рамките на Кирило-Методиевистките майски дни и на 35-годишнината на Факултета по Педагогика.**

Фестивалът е продължение на една поставена през годините традиция от УНЛ по ексеприментална и професионална педагогика „Проф.д-р Петър Нойков“ да организира вечери на творчеството и студентски креации за изява на таланти сред студентите от факултета, на представители на наши базови организации. Тазгодишния фестивал се организира от екип преподаватели от Лабораторията и Кариерния Център на факултета. Участници са студентите от трите степени на образование – бакалаври, магистри, докторанти, и от трите форми на обучение – редовна, задочна, дистанционна. Сцената е и за наши завършили колеги, но сътрудничещи ни като алумни партньори. Сцената е и за базовите ни организации в екип с нашите студенти и преподаватели. Защото Алма Матер остава Духовно и Професионално огнище, което ни събира винаги.

Вратите са **широко отворени за цялата факултетска общност и нейните гости от 17.00 часа на 21 май 2021 г. в Клуб ЯЙЦЕТО на Ректората на Алма Матер**, за да си дадат среща творчеството, младостта, академизма и културната почит към Патрона на Факултета по Педагогика Светите братя Кирил и Методий в годината на неговата 35-годишнина.

**26 МАЙ 2021 г., Ректорат, зала 2, начало 13.30 ч.**

**ШЕСТИ ОТВОРЕНИ ФИЛОСОФСКО-ОБРАЗОВАТЕЛНИ АТЕЛИЕТА**

**Факултет по педагогика, УНЛ „Проф.д-р Петър Нойков“**

**Клуб „КРЕАЦИИ“**

Философско-образователните отворени ателиета се превърнаха вече в традиция във Факултета по педагогика. В тях участват основно студенти педагози от специалности „Неформално образование“ и „Педагогика“. Те представят философско-образователните си проекти в областта на училищната практика и на неформалните образователни културни пространства, своите мандали, етюди, философски питания за Образованието – преди, сега и след. Включен е и модул „Цунами“ – наративна философия върху оригинални съчинения на японски деца и семейства. В него участват както студенти, така и ученици от училища с изучаване на японски език. Смисълът е студентите да заложат и споделят действителни реалистични, но и предизвикателни смели бъдещи проекти и начинания, които ще са съответни на Идеята за Училище на бъдещето, Образование на бъдещето, Култура на бъдещето. И да о-питат тяхната устойчивост в режим на конструктивен философско-педагогически отворен синергетизиращ диалог.

Но участници-събеседници са и нашите гости – студенти от горните курсове и други специалности, преподаватели, приятели и всички, търсещи връзката между корени и върхове.

Основен организатор на Ателиетата е клуб „Креации“ към УНЛ „Професор д-р Петър Нойков“ и екипът към него – проф. дпн Яна Рашева-Мерджанова, доц. д-р Илиана Петкова, доц.д-р Владислав Господинов.

Вратите са широко отворени от 13.30 часа до 17 часа на 26 май 2021 г. в зала №2 на Ректората на Алма Матер, за да се чуят гласовете и от-гласите на винаги младите любители на Образованието.

**28 МАЙ 2021 г.**

**„Да поговорим за ... бъдещето и кариерата“**

След края на преддипломната практика, краят на пътуването наречено „висше образование“ е все по-осезаем. Завършваме важен етап от Живота си, определящ следващите няколко години. А това е добър повод за анализи, равносметки, обсъждане със съмишленици.

Каним Ви на среща, на която да поговорим за изминалите предизвикателства, за плановете за бъдещето и кариерата, да отпразнуваме постигнатото. Поканили сме завършили студенти на ФП, които имат успешна кариера и ще споделят за предизвикателствата пред развитието в условия на (пост)социална изолация.

**За кого?**

*За всички студенти във ФП*, а и не само – за тези, които се интересуват от актуална информация за особеностите на работата в различни организации, за това как могат да надграждат своите знания и умения.

*За преподаватели*, които имат желание да участват в подобен формат за обмяна на опит и идеи.

*За работодатели*, които търсят млади хора за организациите си.

**Кога?**

Датата е 28.05.2021г., часът и мястото зависят от времето.

Планираме и възможност за среща на шалтета в Докторската градина.

**Как?**

За да подготвим мястото е необходима регистрация на:

<https://docs.google.com/forms/d/e/1FAIpQLSeVbf2PG3Cd680lzEUOF6A2a85o2vJGTYrgZRH8PLeDjzZnkg/viewform?vc=0&c=0&w=1&flr=0>

**Ако искате да разберете още детайли или имате желание да се включите с ...?**

0887372184, доц. дпн Моника Богданова.